સંસદના ઐતિહાસિક સેન્ટ્રલ હોલમાં ૩૦ જૂને મધ્યરાત્રિએ જીએસટી લોન્ચ કરવા માટે એક કાર્યક્રમનું આયોજન કરવામાં આવ્યું છે. આ સાથે જ ૧૯૪૭ની ૧૫ ઓગસ્ટની મધ્યરાત્રિ યાદ તાજા થશે. જીએસટી લોન્ચ કરવા માટે સરકાર વર્તુળાકાર સંસદના સેન્ટ્રલ હોલનો કદાચ પ્રથમ વખત ઉપયોગ કરશે. જીએસટીને કારણે ૨ ટ્રિલિયનના અર્થતંત્રમાં મોટા પાયે પરિવર્તન જોવા મળશે. ૩૦ જૂને યોજાનારો આ કાર્યક્રમ રાતે ૧૧ વાગ્યે શરૃ કરવામાં આવશે. આ કાર્યક્રમમાં વડાપ્રધાન નરેન્દ્ર મોદી ઉપરાંત રાષ્ટ્રપતિ પ્રણવ મુખર્જી હાજર રહેશે.